section_heading: Životopis
paragraph_text: Na prvim demokratskim izborima održanim u listopadu 1990., Nyýazow je izabran za predsjednika Turkmenske SSR.Skupina autora, 2000., str. 374. Na izborima nije bilo protukandidata, a Nyýazow je dobio 98,3% glasova.Armanini, 2002., str. 91. Turkmenistan je bio iznimka u SSSR-u zbog težnje da ostane povezan s Rusijom. U ožujku 1991., Nyýazow je osigurao 95-postotnu podršku naroda u referendumu oko očuvanja Sovjetskog Saveza. Ovaj referendum, iako obilježen prijevrama, pokazao je strah Turkmenistana od gubitka ruske gospodarske podrške. Nakon raspada Sovjetskog Saveza, Nyýazow je bio primoran proglasiti neovisnost.<ref>Barrington, 2009., str. 157. Raspisao je referendum o neovisnosti za 26. listopada 1991., na kojemu je 94% birača glasovalo za neovisnost. Tri dana poslije, 27. listopada, Nyýazow je proglasio neovisnost Turkmenistana.<ref>Shoemaker, 2013., str. 285.